舟次新林先寄府尹安中尚書用李白寄楊江寧韻二首  其二
作者：郭祥正
朝代：宋

paragraphs: 休居尚蒙祿，願赴興龍期。
况此孱病姿，感公久嘘吹。
相望止百里，株坐徒傾思。
呼僮刷鶴羽，駕言别清池。
往將投新林，新林有高枝。
仰聽鸞鳳音，軋軋如抽絲。
窮陰欲雪天，燕雀無聲時。
接物伸妙理，運心廣真悲。
如何持一盃，要我百篇詩。